Laboratorio Cold Spring Harbor

La Laboratorio Cold Spring Harbor (angle Cold Spring Harbor Laboratory, akronime CSH aŭ CSHL) estas privata, neprofitcela esplorinstitucio konsistanta el pluraj laboratorioj en Laurel Hollow, Nov-Jorkio, sur Longinsulo . La ĉefaj esplorkampoj estas kanceresplorado, neŭrobiologio, plantgenetiko, genomiko kaj bioinformadiko . La esplorcentro prizorgas, interalie, diplomiĝan programon (Watson Lernejo de Biologiaj Sciencoj) . Pli precize, la esplorkomplekso de la laboratorio situas en Kantono Suffolk, Nov-Jorkio, sed la ĉefsidejo situas en najbara Kantono Nassau - en Laurel Hollow. La laboratoria kunlaborantaro konsistas el 400 dungitoj kaj notindas ke dum ĝia historio naŭ nobelpremiitoj (Nobel-premio pri fiziologio aŭ medicino) laboris ĉe la CSH ĝis nun. Historio En 1890 la laboratorio estis fondita kiel fako de la Brooklyn Institute of Arts and Sciences. En 1904, la Carnegie Instituto de Vaŝingtono fondis la Stacion por Eksperimenta Evoluo en Cold Spring Harbor. En 1921 la laboratorio estis reorganizita kiel la Carnegie Institution Department of Genetics. James Watson (kuneltrovinto de la strukturo de DNA) estis direktoro kaj poste kanceliero de la laboratorio dum 35 jaroj . En 1994, la aŭstralia kanceresploristo Bruce Stillman estis nomumita la posteulo de Watson kiel direktoro, kaj li estas prezidanto ekde 2003 (aktuale en 2019). La instituto organizas, interalie, la Cold Spring Harbor Simpozion pri Kvanta Biologio ĉiujare . Interalie, CSHL gastigas la servon bioRxiv, antaŭpresa (angle preprint) deponejo por eldonaĵoj en la vivsciencoj. Referencoj Literaturo Ernst Peter Fischer: Am Anfang war die Doppelhelix : James D. Watson und die neue Wissenschaft vom Leben. München: Ullstein, 2003. ISBN 3-550-07566-9 () Wulf D. Hund: Ein Traum der Vernunft - Das weiße Eutopia des James Watson. In: Blätter für deutsche und internationale Politik, Ausgabe 11/2008, S. 73–80. Vidu ankaŭ Instituto Salk por Biologiaj Studoj Whitehead Instituto Masaĉuseca Instituto de Teknologio Universitato Harvard Universitato Rockefeller Kalifornia Instituto de Teknologio Esplorinstituto Scripps Eksteraj ligiloj Oficiala retejo Dolan DNA Lernada Centron Eŭgenikisma Arkivo Malvarma Printempa Haveno Laboratoria komunikado